Bernardus Gelduinus
Store norske leksikon,Kunst og estetikk,Bildende kunst,Kunsthistorie,Skulptur og mosaikk middelalderen
Bernardus Gelduinus var en fransk billedhugger som virket i Burgund og Sør-Frankrike på begynnelsen av 1100-tallet. Han er en av de fremste kunstnere i den franske romanske periode, og en av de svært få som signerte sine arbeider.
Hans skikkelser er tette, fyldige og preget av verdighet, stilen er streng og forener tung og summarisk form i foldekastenes rytme. Han utførte relieffer av apostler og en abbed i korsgangen ved klosteret i Moissac (ca. 1100), og for St. Sernin i Toulouse (i tiden 1106–19) relieffer av en tronende Kristus, apostler og kjeruber, samt en alterplate og kapitéler med dekorasjoner. Trolig arbeidet han også i Nord-Spania, som muligens var hans hjemland. Les mer i Store norske leksikon middelalderen skulptur arkitektur i Frankrike romansk stil – arkitektur